OPETUS- JA KULTTUURIMINISTERIÖ KOKOUSPÖYTÄKIRJA

Ammatillisen koulutuksen osasto (AMOS) 27.4. 2016

TYÖ- JA ELINKEINOMINISTERIÖ

Työllisyys- ja yrittäjyysosasto, Työelämän osaamispalvelut -ryhmä

**ELINIKÄISEN OHJAUKSEN YHTEISTYÖRYHMÄN (ELO-ryhmä) KOKOUS**

**Aika:** Keskiviikko 9.3.2016 klo 12.00–14.00

**Paikka:** Opetus- ja kulttuuriministeriö, Meritullinkatu 1, Jukola

Läsnä:

(x) Johtaja **Mika Tammilehto**, opetus- ja kulttuuriministeriö, puheenjohtaja

(-) Kehittämispäällikkö **Erkki Aaltonen**, Kela

(-) Opetusneuvos **Heikki Blom**, opetus- ja kulttuuriministeriö

(x) Neuvotteleva virkamies **Taina Eckstein**, valtiovarainministeriö

(x) työmarkkinaneuvos, **Teija Felt,** työ- ja elinkeinoministeriö

(x) Asiantuntija **Mirja Hannula**, Elinkeinoelämän keskusliitto EK ry, poistui klo 13.42.

(x) Vastaava asiantuntija, Euroguidance **Kati Heikkinen**, Kansainvälisen liikkuvuuden ja yhteistyön

keskus CIMO: sijaisena Mika Launikari

(x) Koulutuspäällikkö **Mikko Heinikoski**, Suomen Ammattiliittojen Keskusjärjestö SAK ry, sijaisena Kirsi Rasinaho

(-) Koulutuspoliittinen sihteeri **Tapio Heiskari**, Suomen Ylioppilaskuntien liitto SYL ry

(-) Asiantuntija **Henri Helander,** Pohjois-Pohjanmaan ELY-keskus, Rahoitusyksikkö

(-) Kehittämisjohtaja **Ari Hyyryläinen**, ELY-keskusten ja TE-toimistojen yhteinen kehittämis- ja hallinnointiyksikkö, KEHA/TOKE

(-) Ylitarkastaja **Emma Kuusi**, opetus- ja kulttuuriministeriö

(x) Överinspektör för bildningsväsendet **Michael Mäkelä**, Regionsförvaltningsverket i Västra och Inre Finland, svenskspråkiga serviceenheten för undervisningsväsendet

(-) Johtaja **Maire Mäki**, TE-toimisto Pohjois-Pohjanmaa

(-) Koulutusasioiden päällikkö **Mika Tuuliainen**, Suomen Yrittäjät ry

(-) Toimitusjohtaja **Petri Lempinen**, Ammattiosaamisen kehittämisyhdistys AMKE ry

(-) Rahoitusyksikön päällikkö **Taina** **Lommi**, Keski-Suomen ELY-keskus, Rahoitusyksikkö

(x) Neuvotteleva virkamies **Elina** **Palola**, Sosiaali- ja terveysministeriö

(-) Opinto-ohjaaja **Maija** **Pasanen**, Suomen opinto-ohjaajat SOPO ry

(x) Kehittämispäällikkö **Jukka Peltokoski**, Pirkanmaan ELY-keskus

(x) Opetusneuvos **Juhani** **Pirttiniemi**, Opetushallitus

(x) Kehittämispäällikkö **Hannele** **Salminen**, Suomen Kuntaliitto Ry

(x) Projektipäällikkö **Pasi Savonmäki**, Keski-Suomen ELY-keskus, Kohtaamo-koordinaatiohanke

(x) Koulutuspoliittinen asiantuntija **Antti** **Seitamaa**, Suomen Ammattiin Opiskelevien liitto SAKKI ry

(x) Rehtori **Sirkka** **Suomi**, Vapaa Sivistystyö ry

(x) Johtaja **Sari** **Taukojärvi**, Akava ry, poistui klo 13.37.

(x) Erityisasiantuntija **Inkeri** **Toikka**, Opetusalan Ammattijärjestö OAJ ry, poistui klo 13.50.

(x) Puheenjohtaja **Airi Valkama**, Erilaisten oppijoiden liitto ry

(-) Palvelupäällikkö **Irma Valtonen**, TE-asiakaspalvelukeskus

(x) Projektipäällikkö **Raimo Vuorinen**, Jyväskylän yliopisto, Koulutuksen tutkimuslaitos

Sihteeristö

(x) neuvotteleva virkamies **Ulla-Jill Karlsson**, opetus- ja kulttuuriministeriöstä

(x) opetusneuvos **Raija Meriläinen** opetus- ja kulttuuriministeriöstä

(x) erityisasiantuntija **Ari-Pekka Leminen**, työ- ja elinkeinoministeriö

(-) neuvotteleva virkamies **Harry Pulliainen**, työ- ja elinkeinoministeriö

Asiantuntijat:

Neuvotteleva virkamies Hillevi Lönn, työ- ja elinkeinoministeriö

Erityisasiantuntija Tapio Kojonsaari, työ- ja elinkeinoministeriö

**Asiat:**

1. **Kokouksen avaus**

Puheenjohtaja Mika Tammilehto avasi kokouksen ja asialista hyväksyttiin.

1. **Edellisen pöytäkirjan hyväksyminen (liite 1)**

Hyväksyttiin muutoksitta.

1. **Hallituksen kärkihankkeiden tilanne, ammatillisen koulutuksen reformi**

Puheenjohtaja kertoi, että ammatillisen koulutuksen reformi etenee suunnitelmien mukaan. Valmistelusta vastaa seurantaryhmä ja projektiryhmä, sidosryhmiä kuullaan työpajoissa (10–11.3.2016) ja alueellisissa tilaisuuksissa sekä verkon kautta (<http://www.minedu.fi/OPM/Tapahtumakalenteri/2016/03/amis.html?lang=fi>). Ministeriön nettisivulla julkaistaan ns. suuntaviivat sekä muuta hankkeeseen liittyvää aineistoa. Puheenjohtaja toivoi ELO-ryhmän kommentteja erityisesti ohjauksen osalta. Hallituksen esityksen ensimmäinen luonnos pyritään saamaan valmiiksi kesäkuussa, jonka jälkeen seuraa sidosryhmäkäsittely. Tavoitteena on, että lausuntokierros hallituksen esityksestä on syyskuussa, jonka jälkeen lakiesitys on valmis tammi-helmikuussa 2017.

Teija Felt kertoi Nuorisotakuu yhteisötakuun suuntaan -kärkihankkeen toimeenpanosta. Hankkeessa luodaan yhden tahon vastuumallia, jossa Ohjaamot ja etsivätyö sekä työpajat tarjoavat kaikille peruskoulun päättäville koulutusta tai muuta aktiivisen toiminnan paikkaa. Toiminnan tavoitteena on asiakkaan oman roolin vahvistaminen. Hankkeessa kehitetään myös nuorten sosiaali- ja terveydenhuoltopalveluja sekä edistetään työllistymistä (mm. työttömyysturvan ehtojen täsmentäminen, työllistämispalvelujen kehittäminen vaikeassa asemassa oleville). Hankkeessa korostuu kumppanuusyhteistyö. Hanketta rahoitetaan normaalein määrärahoin.

1. **Katsaus elinikäisen ohjauksen toimintaympäristön ja toiminnan kehittymiseen**

Ari-Pekka Leminen piti tiiviin alustuksen (Liite 2).

Keskustelussa nousi esiin seuraavia seikkoja:

* Urasuunnittelutaito. Onko käsite vanhanaikainen? Olisiko

tulevaisuussuunnitelmataidot parempi käsite?

* Ohjaus kohdentuu keskiluokkaan, miten tavoittaa huonommin pärjäävät?
* EU-tasolla integroitu ohjaus vastaa Ohjaamo-ajattelua
* Ammatillisen koulutuksen reformissa ohjaus palvelee uudistuksen onnistumista
* Monikulttuurinen ohjaus. Voisi puhua myös ohjauksesta moninaisessa tai monimuotoisessa maailmassa; vaatii erilaista ohjausosaamista.

1. **ELO-ryhmän toimintasuunnitelman 2016 hyväksyminen**

Ari-Pekka Leminen esitteli toimintasuunnitelman (liite 3).

Keskustelussa korostettiin elinikäisen ohjauksen tarpeen ja merkityksen näkyväksi tekemistä.

Päätös: Hyväksyttiin toimintasuunnitelma sellaisenaan.

1. **Kohtaamo-hankkeen toiminnan ja Ohjaamoiden kehitysvaiheen arviointia**

Projektipäällikkö Pasi Savonmäki piti esityksen ELO-ryhmän jäsenien lähettämien ennakkokysymysten pohjalta (liite 4).

Esityksen päätteeksi tehtiin kysymys mahdollisesta ohjaamotoiminnan päällekkäisyydestä eri hankkeiden kanssa. Savonmäki vastasi, että päällekkäisyyttä ei nyt nähdä juurikaan ongelmana.

1. **Maahanmuuttajien ohjauspalvelujen haasteet**

Ulla-Jill Karlsson kertoi lyhyesti Maahanmuuttajien koulutuspolut ja integrointi, kipupisteet ja toimenpide-esitykset -väliraportin sisällöistä (liite 5). Maahanmuuttajien reitit koulutukseen ja työhön ovat pitkiä, mikä kasvattaa ohjauksen merkitystä prosessin eri vaiheissa.

Teija Felt kertoi ministeri Orpon ministeriryhmästä ja Tuija Oivon vetämästä yhteistyöryhmästä, VOK tilanteesta ja siitä, miten oleskeluluvan saajia tulisi palvella sujuvasti ja pian. Kuntapaikkojen pula on yksi haaste. Ohjaamoilla tulee olemaan oma roolinsa, mutta vastuu paljon kunnilla ja TE- toimistoilla. TEMn tavoitteena on nopea työllistyminen ja myös koulutukseen pääsy, minkä vuoksi tarvitaan resursointia sekä TE- palveluihin että TE-ASAPAA:n (kielitaidon merkitys korostuu).

1. **European Lifelong Guidance Policy Network (ELGPN)**

Projektipäällikkö Raimo Vuorinen esitteli ELGPN levittämissuunnitelman ja erityisesti ”Suuntaviivoja…” -asiakirjan, joka oli juuri suomennettu ja tullut painosta.

1. **Alueellisten ELO-ryhmien ohjausosaamisen kehittäminen**

Jukka Peltokoski esitteli kaksi ELY -keskusten elinikäisen ohjauksen kehittämiseen liittyvää esitystä.

1. Alueellisen ELO -toiminnan vaikutusten ja tuloksellisuuden mittaaminen (liite 6).

2. Ohjausosaamisen kehittämisen alustat ja sisällöt jossa yhteenveto molemmista aloitteista (liitteet 7-8).

Päätös: Sihteeristö jatkovalmistelee esityksiä yhdessä alueellisten ELO-ryhmien, KEHA-keskuksen ja eVokesin edustajien kanssa. Esityksiä käsitellään seuraavassa ELO -ryhmän kokouksessa 1.6.2016

1. **Muut asiat**

Muita asioita ei käsitelty.

1. **Seuraavat kokoukset**

Seuraava kokous pidetään aikaisemmin sovitun mukaisesti 1.6.2016 klo 12.00 – 15.00 TEMissä.

1. **Kokouksen päättäminen**

Puheenjohtaja päätti kokouksen klo 14.05.